Captain America: Občianska vojna

***Captain America: Občianska vojna*** (v origináli *Captain America: Civil War*) je americký akčný film z roku 2016, ktorý natočili režiséri Anthony a Joe Russoovci podľa komiksov o Kapitánovi Amerika. V hlavnej úlohe Steva Rogersa, ktorý ako supervojak Kapitán Amerika velí jednej zo strán rozvráteného superhrdinského tímu Avengers, sa predstavil Chris Evans, ktorý si túto postavu zahral aj v predchádzajúcich filmoch *[[Captain America: Prvý Avenger]]* (2011) a *[[Captain America: Zimný vojak]]* (2014). Jedná sa o trinásty celovečerný film filmovej série Marvel Cinematic Universe a zároveň prvý film tretej fázy MCU.

## Dej
V roku 1991 je zo základne Hydry na Sibíri vyslaný supervojak James „Bucky“ Barnes známy tiež ako Zimný Vojak na misiu. Jeho úlohou je zastaviť isté auto prevážajúce debnu so sérom supervojaka. Bucky misiu úspešne vykoná a sérum supervojaka vezme so sebou. V súčasnosti v roku 2016 je Steve Rogers / Captain America, Natasha Romanovová / Black Widow, Sam Wilson / Falcon a Wanda Maximovová na misií v Lagose. Pokúšajú sa zastaviť bývalého agenta Hydry Brocka Rumlowa, ktorý chce ukradnúť biologickú zbraň z miestneho laboratória. Steve sa dostane do priamej konfrontácie s Rumlowom, ktorý využije situáciu a pokúsi sa prostredníctvom bomby sám seba vyhodiť do vzduchu čím by zabil aj seba aj Steva. Wanda v poslednej chvíli Rumlowa zastaví a pomocou svojej mágie výbuch odkloní. Jeho činy neúmyselne zbúrajú susednú budovu, čo má za následok Rumlowovu smrť spolu s niekoľkými wakandskými humanitárnymi pracovníkmi. Po návrate do veliteľstva Wanda prežíva hlboký zármutok z následkov svojho zapojenia. 

Medzitým je Tony Stark / Iron Man počas prezentácia na univerzite MIT konfrontovaný matkou chlapca, ktorý zahynul počas bitky s Ultronom v Sokovií. Matka mu vyčíta, že Avengers pri svojich hrdinských činoch nemyslia na ostatných, ale len na seba a svoju slávu pričom umierajú nevinný. Krátko na to na základňu Avengerov dorazí minister zahraničných vecí USA Thaddeus "Thunderbolt" Ross.
Nechá zvolať všetkých členov Avengers a informuje ich, že Organizácia Spojených národov sa pripravuje na schválenie tzv. Sokovijskej dohody. Tá má za úlohu stanoviť dohľad nad pôsobením Avengerov kôli čomu by nemohli fungovať ako súkromná organizácia. Na to aby mohla byť dohoda schválená potrebujú súhlas väčšiny. Avengers sú rozdelení: Tony Stark chce dohodu podporiť hlavne kvôli výčitkám zo stvorenia  Ultrona a zničenia Sokovie, zatiaľ čo Steve viac dôveruje vlastnému úsudku ako úsudku politikov. Steve je informovaný, že jeho dávna láska Peggy Carterová zomrela a spoločne so Samom sa účastní jej pohrebu. Medzitým barón Helmut Zemo vystopuje a zabije jedného z dávnych členov Hydry, od ktorého ukradne knihu obsahujúcu spúšťaciu formulku. Vďaka nej môže ovládnuť myseľ Buckyho Barnesa a prebudiť v ňom jeho zlé alter ego Zimného Vojaka. Následne odlieta do Viedne kde sa koná summit OSN. Tej sa účastnia krajiny z celého sveta a majú spoločne ratifikovať Sokovijskú Dohodu. Zemo v blízkosti rokovacej sály odpáli bombu, ktorá zabije kráľa T'Chaku z Wakandy. Zemo bezpečnostné záznamy upraví tak aby, naznačovali, že bombovým útočníkom je Bucky Barnes. Syn zavraždeného kráľa T'Chaku T'Challa prisahá, že smrť svojho otca pomstí a Buckyho zabije. Úrady aj napriek Buckyho nevine vydajú na neho zatykač. Steve s pomocou Sharon Carterovej zistí kde sa Bucky nachádza a odchádza svojmu dávnemu priateľovi pomôcť. 

Steve a Sam dorazia do Bukurešti kde sa Bucky skrýva. Vysvetlia mu čo je vo veci a snažia sa ho ochrániť pred jednotkou vojakov, ktorá ich začne prenasledovať. Prenasledovať ich začne aj T'Challa v podobe Wakandského hrdinu Black Panthera. Všetci   vrátane T'Challu sú nakoniec zatknutý bukurešťskou políciou a Rhodeym / War Machine. Štvorica je prevezená do centrály CIA v Berlíne kde je prítomný Tony, Rhodey aj Natasha a Bucky je tu vzatý do väzby. CIA plánuje Buckyho výsluch zatiaľ čo sa Steve s Tonym kôli nemu pohádajú. 
Zemo tiež dorazí do Berlína zabije psychiatra, ktorý mal Buckyho vypočúvať a prestrojí sa za neho. Keď dôjde k výsluchu Zemo odrecituje formulku, ktorá aktivuje Buckyho ovládnutie mozgu. Zistí od Buckyho tajné informácie a nechá ho utiecť zatiaľ čo on sám odíde preč. Nastáva chaos Bucky pri úteku útočí na všetkých naokolo a Tony s T'Challom sa ho pokúšajú zastaviť. Nakoniec ho zastaví až Steve a spoločne so Samom ho tajne odvedie preč. O situáci sa dozvie minister Ross a nariadi Starkovi, aby našiel a zatkol Steva, Sama a Buckyho. 
Keď sa Bucky spamätá, vysvetlí Stevovi, že Zemo je skutočný  bombový útočník z Viedne a chcel od neho zistiť polohu starej základne Hydry na Sibíri. Tam sú v kryogénnom stave držaní ďalší Zimný vojaci s vymytými mozgami. Tí boli vytvorený vďaka séru supervojaka, ktoré získal pre Hydru v roku 1991. Steve a Sam nie sú ochotní žiadať o povolenie na zatknutie Zema a tak vymyslia vlastný plán.  Naverbujú Wandu, Clinta Bartona / Hawkeyea a Scotta Langa / Ant-Mana, aby im tajne prišli na pomoc. Stark taktiež zostaví tím zložený z Natashy, T'Challu, Rhodeyho, Visiona a mladého superhrdinu z Queensu Petra Parkera / Spider-Mana, aby mu pomohli zajať Steva a ostatných. 

Starkov tím vystopuje Stevov tím na letisku v Lipsku. Tam sa spoločne konfrontujú a začnú medzi sebou bojovať. Natasha napokon stranu otočí a pomôže Stevovi a Buckymu vziať si Quinjet, s ktorým spoločne odlietajú na Sibír. Počas boja Vision neúmyselne zostrelí Rhodeyho z oblohy. Rhodey si pri páde poraní miechu a zostáva čiastočne ochrnutý. Zvyšok Stevovho tímu je zajatý a minister Ross ich nechá zavrieť do väznice Raft. Tony nájde dôkazy o tom, že Bucky bol krivo obvinený, a že za všetkým je v skutočnosti Zemo. Odchádza do väznice Raft kde zistí od Sama kam Steve s Buckym odleteli. Bez Rossovho vedomia, Tony odletí na Sibír za Stevom. Tam spoločne uzavrú prímerie a hľadajú Zema. Tonyho tajne sledoval T'Challa, ktorý vo svojom lietadle tiež priletel na Sibír. Trojica zistí že ostatných zmrazených supervojakov Zemo zabil. Zemo sa im odhalí a prezradí, že jeho plánom bolo poštvať Avengerov proti sebe. Následne Tonymu ukáže zábery, ktoré odhaľujú, že v aute, ktoré Bucky v roku 1991 zastavil sa nachádzali Starkovi rodičia, ktorých Bucky následne zabil. Tony sa na Steva nahnevá pretože to pred ním celé roky tajil a napadne Buckyho. To vedie k intenzívnemu súboju medzi nimi troma, v ktorom Stark zničí Buckyho robotickú ruku a Steve poškodí Tonyho brnenie. Steve spoločne s Buckym odíde pričom na mieste nechá svoj štít. Zemo konečne spokojný s tým, že pomstil smrť svojej rodiny, ktorá zahynula v Sokovií kôli pôsobeniu Avengerov sa pokúsi spáchať samovraždu, ale T'Challa ho zastaví a zatkne. 

Neskôr Tony vytvorí pre Rhodeyho exoskeletálne protézy na nohy, ktoré mu umožnia opäť chodiť zatiaľ čo Steve vyslobodí svojich spojencov z väznice Raft. Na Steva kôli tomu vydá minister Ross zatykač. V medzititulkovej scéne sa Bucky, ktorému T'Challa poskytol azyl vo Wakande, rozhodne vrátiť do kryogénneho spánku, kým sa nenájde spôsob na zbavenie sa jeho alter ega Zimného Vojaka. V potitulkovej scéne Peter Parker skúma technológie a špeciálne siete, ktoré pre neho vytvoril Tony.

## Obsadenie
* Chris Evans ako Steve Rogers / Kapitán Amerika
* Robert Downey Jr. ako Tony Stark / Iron Man
* Sebastian Stan ako James „Bucky“ Barnes / Winter Soldier
* Scarlett Johansson ako Nataša Romanovová / Black Widow
* Anthony Mackie ako Sam Wilson / Falcon
* Don Cheadle ako plukovník James „Rhodey“ Rhodes / War Machine
* Jeremy Renner ako Clint Barton / Hawkeye
* Chadwick Boseman ako T'Challa / Black Panther
* Paul Bettany ako Vision
* Elizabeth Olsenová ako Wanda Maximovová / Scarlet Witch
* Paul Rudd ako Scott Lang / Ant-Man
* Tom Holland ako Peter Parker / Spider-Man
* Emily VanCampová ako Sharon Carterová
* Marisa Tomeiová ako May Parkerová
* Daniel Brühl ako barón Helmut Zemo
* Frank Grillo ako Brock Rumlow
* Martin Freeman ako Everett K. Ross
* William Hurt ako minister Thaddeus „Thunderbolt“ Ross
* John Slattery ako Howard Stark
* Hope Davis ako Maria Starková
*  Kerry Condonová ako hlas F.R.I.D.A.Y.
* John Kani ako kráľ T'Chaka

V ďalších úlohách sa predstavili aj, Florence Kasumb ako Ayo a Alfre Woodard ako Miriam Sharpeová. V cameo úlohách sa objavili: Joe Russo ako Theo Broussard, Damion Poitier ako Rumlowov žoldák a Stan Lee ako doručovateľ FedExu.

## Externé odkazy
* 
* 
* Captain America: Civil War – Marvel Cinematic Universe Wiki

## Zdroj

Kategória:Filmy USA
Kategória:Akčné filmové trilery USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2016
Kategória:Filmy podľa názvu